Public procurement notice: Voluntary Ex Ante Transparency Notice
Published: 2022-10-17
Buyer: Energinet Eltransmission A/S
Country: DK
Contract type: Services
Procedure: Negotiated without a prior call for competition
CPV classification: 71300000 | 71310000 | 71318000: Lighting engineering services | 71330000
Award criteria: Lowest price

Technical requirements: Ordregiver ønsker at anskaffe én el-teknisk konsulentprofil til projektledelse i afdelingen Stationer.
Der søges én konsulent med projektledelseserfaring inden for højspændingsanlæg/-stationer samt kontraktstyring, som skal kunne arbejde i alle projektets faser fra teknisk design til konstruktionsfase og idriftsættelse.
Konsulenten skal indgå i et team af projektledere, delprojektledere, stærkstrømsspecialister og tekniske assistenter.
Konsulenten forventes at udføre specialistarbejde eller fungere som projektleder/delprojektleder på større og mindre projekter.
Ordregiver ønsker at indkøbe en konsulentydelse til afdelingen Stationer. Denne skal være el-ingeniør, højspændingsingeniør eller tilsvarende med projektledelseserfaring. Det forventes derudover, at konsulenten har erfaring eller kompetencer inden for følgende:
• Erfaring med projektarbejde og projektering i forbindelse med højspændingsanlæg/-stationer, primært inden for HVAC-anlæg, men ligeledes også inden for felter som relæbeskyttelse, jordingsanlæg, kontrolanlæg (RTU/SCADA-kompetencer), egenforsyningsanlæg samt batterianlæg og UPS-installationer.
• Erfaring inden for projektledelse, ledelse af et projektteam og kontraktstyring baseret på FIDIC/Standard indkøbsbetingelser.
Derudover er det en forudsætning for, at konsulenten kan udfylde denne rolle, at denne opfylder følgende faglige kompetencer:
Energinet ønsker at indkøbe konsulenten for en periode på 2 år med mulighed for forlæn-gelse i op til 24 måneder (2 x 12 måneder).
Generelt bærer markedet præg af, at der er rigtigt mange aktiviteter i gang for at understøtte den grønne omstilling med blandt andet at etablere ladestandere, solcelleanlæg, vindmølleparker, Po-wer-To-X samt renovering/udvidelser/forstærkninger af i både distributions- og transmissionsnettene her i Danmark. Der er dermed en generel mangel på konsulenter i det el-tekniske marked.
Denne anskaffelse er en særydelse inden for det allerede pressede el-tekniske marked, hvor vi helt konkret ikke kan finde en ressource. Det er nødvendigt med konsulentressourcer, der har en specifik viden og erfaring inde for lignende ydelser. De nødvendige ressourcer, som er efterspurgt hos konsulenten er, at denne skal være flydende i dansk og have kontraktuel og kommerciel forståelse vedrørende udførelse og drift af elektriske anlæg på 132 - 400 kV. Derudover skal ressourcerne have relevant erfaring inden for projektledelse på højspændingsstationer og være til rådighed for tilstedeværelse på byggepladser over hele landet, med primære arbejdssted i Erritsø. Yderligere kræves det, at ressourcerne har erfaring med kontraktstyring baseret på FIDIC/Standard indkøbsbetingelser, da det er en standard, som Energinet anvender på området.
På baggrund af et miniudbud og et EU-udbud med forhandling, hvor der ikke blev modtaget nogle egnede tilbud, og en efterfølgende grundig markedsdialog, kan det konkluderes, at markedet for egnede konsulenter til denne anskaffelse er udtømt, i forhold til anskaffelsen af konsulenter med ovennævnte kompetencer. Miniudbuddet, EU-udbuddet med forhandling samt den efterfølgende markedsundersøgelse viser derved, at markedssituationen ikke har ændret sig siden første forsøg på træk på rammeaftale i februar 2022 og til dags dato og det tyder ikke på, at der er udsigt til ændringer i nærmeste fremtid. EU-udbuddet, som blev afsluttet juni 2022 var gennemført på en kvalifikationsordning, gav heller ikke noget resultat for egnede ressourcer.
Med afsæt i, at der er forsøgt at skaffe konsulenter via miniudbud på Energinets førnævnte ramme-aftale samt efterfølgende EU-udbud gennem Achilles UNCE i perioden 11-05-2022 til 27-06-2022, uden at markedet har kunne tilbyde ressourcer med de specifikke el-tekniske krav, har Energinet besluttet at anskaffe en konsulentydelse fra Afry Denmark A/S.
Ordregiver søger anskaffelsen af konsulentydelse, som skal bistå afdeling Stationer som projekt- eller delprojektleder. I denne forbindelse har Ordregiver forsøgt at anskaffe denne ydelse gennem et miniudbud samt et EU-udbud. Resultatet af nærværende processer var, at man ikke modtog antagelige tilbud og derfor ønsker at tildele opgaven via direkte tildeling til Afry Denmark A/S, der har tilbudt en ledig konsulentressource, som kan leve op til de i udbuddet ønskede kvalifikationer. Indkøbet her skal derfor ses som Ordregiver overgår til udbud med forhandling uden forudgående udbudsbekendtgørelse jf. fvd. Art. 50, lit. a
På baggrund af udførlige markedsundersøgelser er det dermed Energinets vurdering, at Afry Denmark A/S på nuværende tidspunkt er den eneste, som kan tilbyde en konsulentressource, der opfylder kravene til uddannelse, erfaring og kendskab til højspændingsanlæg. Det er derfor Energinets hensigt, at tildele denne opgave direkte til Afry Denmark A/S, set i lyset af, at Energinet på baggrund af et miniudbud samt EU-udbud ikke har modtaget antagelige tilbud. Dette tillægges det faktum, at man på baggrund af udførlige markedsundersøgelser har måtte erkende, at feedbacken fra markedet indikerer, at dette er udtømt på nuværende tidspunkt, hvorved de adspurgte virksomheder ikke har kunne levere en konsulentressource med de krævede kvalifikationer.


Winner: Afry Denmark A/S